[Tiedote] Liittokokouskuulumiset



|  |  |  |  |  |
| --- | --- | --- | --- | --- |
| |  | | --- | | **Suoma Salonen via Yhdistysavain <hameenpiiri-elakkeensaajat-tiedote@yhdistysavain.fi>** | | pe 13.6. 'klo' 11.16 (3 päivää sitten) |  |  |
| |  | | --- | | -> hameenpiiri-elakkeensaajat-tiedote | | | |

**EKL:n johtoon Ilkka Kantola ja Reijo Löytynoja**

Liittokokous Joensuussa on pidetty ja liiton uudet vetäjät valittu.

Sääntömuutoksiin esitettiin muutosta siten, että nykyisen neljän vuoden välein kokoontuvan liittokokouksen tilalla olisi kevyempi, vaalein valittu ja kolmen vuoden välein kokoontuva edustajisto. Tämä esitys kuitenkin äänestettiin selkeästi nurin, joten jatkamme samalla kaavalla: mitään vaaleja ei pidetä ja neljän vuoden päästä on liittokokous. Enemmistön päätöstä on toki kunnioitettava, mutta me Hämeen piirin edustajat olimme pettyneitä, koska olimme edustajiston kannalla.

Sitten iloisiin uutisiin.

 Liiton valtuuston puheenjohtajaksi valittiin Tervakosken ja Hämeen piirin oma poika **Reijo Löytynoja.** Isot onnittelut Reijolle ja menestystä vaativaan tehtävään.

Hämeen piirin edustajat valtuustossa ovat *Matti Uutela* Forssasta ja *Inga-Maija Hyppölä* Lahdesta. Matin varaedustajat ovat *Suoma Salonen* Riihimäeltä ja *Kirsti Suoranta* Hämeenlinnasta. Inga-Maijan varaedustajat ovat *Erkki Arvila* Hollolasta ja *Hannu Mäkinen* Asikkalasta.

Liiton hallituksen puheenjohtajaksi eli liiton puheenjohtajaksi valittiin **Ilkka Kantola**. Myös hänelle toivotamme menestystä uudessa tehtävässä. Hämeen piirin edustaja hallituksessa on piirin puheenjohtaja *Pirjo Riikonen*, varalla *Raimo Hyövälti* Kalvolasta. Tarkempia tietoja löytyy liiton sivuilta, kunhan ne sinne ehtivät.

Tavataan Kapakanmäellä 21.8!

Tiedottaja